Centaurium maritimum

Centaurium maritimum er en ettårig urt i søterotfamilien.

Den har en opprett vekst med en enkelt stengel og blir 5–30 cm høy. De nedre bladene er 3–10 mm lange, 2–9 mm brede og faller av før blomstring. De midtre bladene er 6–20 mm lange og 3–10 mm brede med 3–5 nerver. Blomstene sitter 1–8 sammen i en, som regel endestilt, forgrenet kvast. De er gule eller blekgule, 8–10 mm brede med en 2–25 mm lang stilk.

Centaurium maritimum vokser på sandgrunn og eng ved kysten, men kan også finnes på fuktig steingrunn i innlandet. Arten er utbredt på Azorene, Madeira, i hele middelhavsområdet, og langs den europeiske atlanterhavskysten nordover til Bretagne i Frankrike. Den er innført til Kanariøyene og Australia.

Litteratur

Eksterne lenker 
 

Søterotfamilien